მიურიცი
მიურიცი (გერმ. Müritz) — ტბა გერმანიაში, მეკლენბურგ-წინა პომერანიაში. ფართობი შეადგენს 112,6 კვადრატულ კილომეტრს და ამ მონაცემით იგი გერმანიის ტბებში მეორე ადგილს იკავებს ბოდენზეეს შემდეგ. გარდა ამისა, რადგან ბოდენზეე ავსტრიისა და შვეიცარიის საზღვარზე მდებარეობს, მიურიცი უდიდესი ტბაა, რომელიც მთლიანად გერმანიაშია მოქცეული. მიურიცი სანაოსნო ტბაა და წარმოადგენს მიურიც-ელდეს სანაოსნო გზის ნაწილს. მიურიცის ნაპირზე მდებარე დასახლებებიდან უდიდესია ქალაქი ვარენი.